CELEX: 32015D1772
Language: ro
Date: 2015-09-28 00:00:00
Title: Decizia (PESC) 2015/1772 a Comitetului politic și de securitate din 28 septembrie 2015 privind trecerea EUNAVFOR MED la cea de a doua etapă a operației, așa cum este prevăzut la articolul 2 alineatul (2) litera (b) punctul (i) din Decizia (PESC) 2015/778 privind o operație militară a Uniunii Europene în zona central-sudică a Mării Mediterane (EUNAVFOR MED) (EUNAVFOR MED/2/2015)

3.10.2015   
            
            
               RO
            
            
               Jurnalul Oficial al Uniunii Europene
            
            
               L 258/5
            
         DECIZIA (PESC) 2015/1772 A COMITETULUI POLITIC ȘI DE SECURITATE
   din 28 septembrie 2015
   privind trecerea EUNAVFOR MED la cea de a doua etapă a operației, așa cum este prevăzut la articolul 2 alineatul (2) litera (b) punctul (i) din Decizia (PESC) 2015/778 privind o operație militară a Uniunii Europene în zona central-sudică a Mării Mediterane (EUNAVFOR MED) (EUNAVFOR MED/2/2015)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia (PESC) 2015/778 a Consiliului din 18 mai 2015 privind o operație militară a Uniunii Europene în zona central-sudică a Mării Mediterane (EUNAVFOR MED) (1), în special articolul 6 alineatul (1),
   întrucât:
   
               (1)
            
            
               Comandantul operației EUNAVFOR MED a indicat că operația a îndeplinit toate obiectivele militare ale primei etape legate de colectarea de informații și date operative și a propus ca operația să treacă la cea de a doua etapă, așa cum este prevăzut la articolul 2 alineatul (2) litera (b) punctul (i) din Decizia (PESC) 2015/778.
            
         
               (2)
            
            
               În cadrul reuniunii sale din 14 septembrie 2015, Consiliul a concluzionat că au fost îndeplinite toate condițiile pentru trecerea EUNAVFOR MED la cea de a doua etapă a operației așa cum este prevăzut la articolul 2 alineatul (2) litera (b) punctul (i) din Decizia (PESC) 2015/778.
            
         
               (3)
            
            
               Trecerea la cea de a doua etapă a operației ar trebui să aibă loc la 7 octombrie 2015.
            
         
               (4)
            
            
               Tranziția către etapele ulterioare ale EUNAVFOR MED, inclusiv etapa prevăzută la articolul 2 alineatul (2) litera (b) punctul (ii) din Decizia (PESC) 2015/778, va face obiectul unei evaluări suplimentare a Consiliului în ceea ce privește îndeplinirea condițiilor pentru respectiva tranziție, luând în considerare orice rezoluție aplicabilă a Consiliului de Securitate al ONU și acord al statelor de coastă vizate, precum și decizia Comitetului politic și de securitate cu privire la momentul realizării tranziției, în conformitate cu Decizia (PESC) 2015/778 și Decizia (PESC) 2015/972 a Consiliului (2) de lansare a operației,
            
         ADOPTĂ PREZENTA DECIZIE:
   Articolul 1
   Operația militară a Uniunii Europene în zona central-sudică a Mării Mediterane (EUNAVFOR MED) trece, începând cu 7 octombrie 2015, la cea de a doua etapă a operației, așa cum este prevăzut la articolul 2 alineatul (2) litera (b) punctul (i) din Decizia (PESC) 2015/778.
   Articolul 2
   Regulile de angajare adaptate pentru a doua etapă a operației, așa cum este prevăzut la articolul 2 alineatul (2) litera (b) punctul (i) din Decizia (PESC) 2015/778, sunt aprobate prin prezenta decizie.
   Articolul 3
   Prezenta decizie intră în vigoare la data adoptării.
   
      Adoptată la Bruxelles, 28 septembrie 2015.
      
         
            Pentru Comitetul politic și de securitate
         
         
            Președintele
         
         W. STEVENS
      
   
   
      (1)  JO L 122, 19.5.2015, p. 31.
   
      (2)  Decizia (PESC) 2015/972 a Consiliului din 22 iunie 2015 de lansare a operației militare a Uniunii Europene în zona central-sudică a Mării Mediterane (EUNAVFOR MED) (JO L 157, 23.6.2015, p. 51).